# Institut »Jožef Stefan«, Odsek za reaktorsko fiziko

**Raziskovalka/raziskovalec**

Odsek za Reaktorsko fiziko Instituta »Jožef Stefan« išče kandidatko ali kandidata za raziskovalno delo na področju raziskav trajnostnih in nizkoogljičnih virov energije, to je jedrske fisije in fuzije.

Kandidat se bo vključil v raziskovalno delo na področju razvoja računskih metod za simulacijo transporta delcev in jedrskih procesov v reaktorjih v povezavi z eksperimentalnimi napravami, kot so največja delujoča fuzijska naprava na svetu, tokamak JET v Veliki Britaniji, največji fuzijski tokamak v gradnji, ITER, ter raziskovalni reaktor TRIGA na IJS v Ljubljani.

Vabimo entuziastične in iznajdljive raziskovalce naravoslovnih ali tehničnih znanosti (fizika, jedrska tehnika, računalništvo, matematika, elektrotehnika ali strojništvo) k prijavi.

Nudimo vzpodbudno okolje za začetek raziskovalne poti v skupini mednarodno vpetih raziskovalcev, dostop do najsodobnejših eksperimentov, zmogljivih računskih gruč ter izjemne možnosti za gradnjo raziskovalne kariere. Od kandidatov in kandidatk pričakujemo visoko motiviranost za raziskovalno delo, samostojnost, iznajdljivost ter dobre delavne navade.
Doktorat znanosti je zaželen ni pa nujen.

Zainteresirane kandidate vabimo, da kontaktirate prof. dr. Luko Snoja na luka.snoj@ijs.si.